Official Journal L 326 , 13/12/2003 P. 0012 - 0015



Komisijas Regula (EK) Nr. 2174/2003 (2003. gada 12. decembris), ar ko groza Regulu (EK) Nr. 466/2001 attiecībā uz aflatoksīniem (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Regulu (EEK) Nr. 315/93 (1993. gada 8. februāris), ar ko nosaka Kopienas procedūras attiecībā uz piesārņotājiem pārtikā[1], un jo īpaši tās 2. panta 3. punktu, tā kā: (1) Komisijas Regulā (EK) Nr. 466/2001 (2001. gada 8. marts), ar ko nosaka atsevišķu piesārņotāju maksimālos pieļaujamos līmeņus pārtikas produktos[2], kurā jaunākie grozījumi izdarīti ar Regulu (EK) Nr. 1425/2003[3], ir noteikti aflatoksīna B1 un kopējā aflatoksīnu satura maksimālie līmeņi dažos pārtikas produktos. (2) Regula (EK) Nr. 466/2001 paredz, ka, tā kā līdz šim nav noteikts īpašs līmenis kukurūzā, ko līdz 2003. gada 1. jūlijam paredzēts šķirot vai citādi fizikāli apstrādāt pirms lietošanas pārtikā vai lietot kā pārtikas produktu sastāvdaļu, pēc tam jāpiemēro līmeņi, kas noteikti tiešam patēriņam paredzētos graudaugu produktos. Tā noteikts tādēļ, ka attiecībā uz kukurūzu nevar izslēgt, ka šķirošanas metožu vai citas fizikālas apstrādes dēļ var samazināt aflatoksīnu piesārņojuma līmeni, bet šo metožu faktiskā efektivitāte vēl ir jāpierāda. Ja nav informācijas, kas pamato īpašā maksimālā līmeņa noteikšanu neapstrādātā labībā, minētajā regulā ir arī noteikts, ka piemēro 2 g/kg līmeni aflatoksīnam B1 un 4 g/kg kopējam aflatoksīnu saturam. (3) Šajā sakarā ir iesniegta informācija tikai par kukurūzu. Ņemot vērā šo iesniegto informāciju, ir redzams, ka ar dažādas šķirošanas un fizikālas apstrādes palīdzību, neapstrādātas kukurūzas aflatoksīnu saturu galapatēriņa produktā (kukurūzas graudi pārslu ražošanai, citi graudi) pēc tīrīšanas var ievērojami samazināt. Aflatoksīnu piesārņojums galvenokārt koncentrējās atsijās (atkritumos), mazāk - kukurūzas dīgļos, klijās un šķeltā kukurūzā (produkti dzīvnieku barošanai). Kamēr nav iespējams precīzi kvantitatīvi un pārliecinoši novērtēt, kādā apjomā minēto samazinājumu var sasniegt, no pieejamās informācijas redzams, ka dažādi tīrīšanas un apstrādes pasākumi ir pietiekami efektīvi aflatoksīnu likvidēšanai kukurūzas produktos, kas paredzēti lietošanai pārtikā, tādejādi neapstrādātas kukurūzas, kurā aflatoksīna B1 līmenis ir 5 g/kg un aflatoksīnu kopējais daudzums ir 10 g/kg, iznākums ir lietošanai pārtikā paredzēti kukurūzas produkti, kuri atbilst maksimāli pieļaujamam aflatoksīna B1 līmenim, kas ir 2 g/kg, un kopējā aflatoksīna pieļaujamam līmenim, kas ir 4 g/kg, nodrošinot augsta līmeņa patērētāju aizsardzību. (4) Izrādās, ka daži pārtikas kontroles veicēji un analītiķi, ziņojot par analīžu rezultātiem, izmanto tādus pašus nozīmīgo rādītāju skaitļus, ar kādiem tiesību aktos izsaka maksimālo līmeni. (5) Tādēļ attiecīgi jāgroza Regula (EK) Nr. 466/2001. (6) Šajā regulā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO REGULU. 1. pants Regulu (EK) Nr. 466/2001 groza šādi. 1. Regulas 4. panta 3. punktu aizstāj ar šādu punktu: "3. Zemesriekstus, riekstus un žāvētus augļus, kas neatbilst I pielikuma 2.1.1.1. punktā noteiktajam maksimālajam aflatoksīnu satura līmenim, un kukurūzu, kas neatbilst minētā pielikuma 2.1.2.1. punktā noteiktajam maksimālajam līmenim, var laist tirgū ar noteikumu, ka šie produkti: a) nav paredzēti tiešai lietošanai pārtikā vai tos neizmanto kā pārtikas produktu sastāvdaļu; b) atbilst I pielikuma 2.1.1.2. punktā noteiktajam maksimālajam līmenim zemesriekstiem, I pielikuma 2.1.1.3. punktā - riekstiem un žāvētiem augļiem un I pielikuma 2.1.2.3. punktā - kukurūzai; c) tiek pakļauti otrreizējai apstrādei, kas ietver šķirošanu vai citu fizikālu apstrādi, un pēc šīs apstrādes nav pārsniegts I pielikuma 2.1.1.1. un 2.1.2.1. punktā noteiktais maksimālais līmenis, un šīs apstrādes dēļ nerodas citas kaitīgas atliekas; d) ir marķēti, skaidri norādot to paredzamo pielietojumu, un ar norādi "produkts ir jāšķiro vai citādi fizikāli jāapstrādā, lai samazinātu aflatoksīnu piesārņojumu, pirms to lieto pārtikā vai kā sastāvdaļu pārtikas produktos"." 2. Regulas I pielikumu groza, kā noteikts šīs regulas pielikumā. 2. pants Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 12. decembrī Komisijas vārdā - Komisijas loceklis David Byrne PIELIKUMS Regulas (EK) Nr. 466/2001 I pielikumu groza šādi: 1. Otrās iedaļas (mikotoksīni) 2.1. punktu (aflatoksīni) aizstāj ar šo: Produkts Maksimālais aflatoksīna līmenis (g/kg) Paraugu ņemšanas metode Analīzes metožu snieguma kritēriji B1 (B1 + B2 + G1 + G2) M1 "2.1. AFLATOKSĪNI 2.1.1. Zemesrieksti, rieksti un žāvēti augļi 2.1.1.1. Zemesrieksti, rieksti un žāvēti augļi un to pārstrādes produkti, kas paredzēti tiešai lietošanai pārtikā vai kā pārtikas produktu sastāvdaļa 2,0 6 4,0 6 - Komisijas Direktīva 98/53/EK 7 Direktīva 98/53/EK 2.1.1.2. Zemesrieksti, kas jāšķiro vai citādi fizikāli jāapstrādā, pirms tos lieto pārtikā vai izmanto kā pārtikas produktu sastāvdaļu 8,0 6 15,0 6 - Direktīva 98/53/EK Direktīva 98/53/EK 2.1.1.3. Rieksti un žāvēti augļi, kas jāšķiro vai citādi fizikāli jāapstrādā, pirms tos lieto pārtikā vai izmanto kā sastāvdaļu pārtikas produktos 5,0 6 10,0 6 - Direktīva 98/53/EK Direktīva 98/53/EK 2.1.2. Labība (ieskaitot griķus, Fagopyrum spp.) 2.1.2.1. Labība (to skaitā griķi, Fagopyrum spp.) un tās pārstrādes produkti, kas paredzēti tiešai lietošanai pārtikā vai kā sastāvdaļa pārtikas produktos 2,0 4,0 - Direktīva 98/53/EK Direktīva 98/53/EK 2.1.2.2. Labība (to skaitā griķi, Fagopyrum spp.), izņemot kukurūzu, kas jāšķiro vai citādi fizikāli jāapstrādā, pirms to lieto pārtikā vai izmanto kā sastāvdaļu pārtikas produktos 2,0 4,0 - Direktīva 98/53/EK Direktīva 98/53/EK 2.1.2.3. Kukurūza, kas jāšķiro vai citādi fizikāli jāapstrādā, pirms to lieto pārtikā vai izmanto kā sastāvdaļu pārtikas produktos 5,0 10,0 - Direktīva 98/53/EK Direktīva 98/53/EK 2.1.3. Piens (svaigpiens, piens piena produktu ražošanai un termiski apstrādāts piens, kā nosaka Padomes Direktīva 92/46/EK 10, kurā jaunākie grozījumi izdarīti ar Regulu (EK) Nr. 806/2003 11 - - 0,05 Direktīva 98/53/EK Direktīva 98/53/EK 2.1.4. Šādi garšvielu veidi: 5,0 10,0 - Direktīva 98/53/EK Direktīva 98/53/EK - Capsicum spp. (žāvēti tā augļi, veseli vai samalti, to skaitā čilli, čilli pulveri, Kajennes piparus un papriku) - Piper spp. (tā augļi, to skaitā baltos un melnos piparus) - Myristica fragrans (muskatrieksts) - Zingiber officinale (ingvers) - Curcuma longa (garā kurkuma) 6 Maksimālais līmenis attiecas uz zemesriekstu, riekstu un žāvētu augļu ēdamo daļu. Ja analizē riekstus "čaulā", aprēķinot aflatoksīna saturu, pieņem, ka viss piesārņojums ir uz ēdamās daļas. 7 OV L 201, 17.7.1998., 93. lpp. 10 OV L 268, 14.9.1992., 1. lpp. 11 OV L 122, 16.5.2003., 1. lpp." 2. Svītro 9. zemsvītras piezīmi. [1] OV L 37, 13.2.1993., 1. lpp. [2] OV L 77, 16.3.2001., 1. lpp. [3] OV L 203, 12.8.2003., 1. lpp.